Κ.Α.Ο. Μελισσίων (καλαθοσφαίριση γυναικών)

O Καλαθοσφαιρικός Αθλητικός Όμιλος Μελισσίων είναι ελληνικό αθλητικό σωματείο που δραστηριοποιείται στην περιοχή των Μελισσίων στην Αττική. Επίσημο έτος ίδρυσής του είναι το 2011 και οι αθλητές του αγωνίζονται με χρώματα το πορτοκαλί και το μαύρο.«Ιστορία», πληροφορίες στον επίσημο ιστότοπο του συλλόγου. Ανακτήθηκε 30 Μαρτίου 2025. Στο έμβλημά του απεικονίζεται αφαιρετικά μία μπάλα και μία μέλισσα. Το τμήμα γυναικείας καλαθοσφαίρισης του συλλόγου διαθέτει νομική μορφή ερασιτεχνικού σωματείου. Έδρα του είναι το Νέο Κλειστό Γυμναστήριο Μελισσίων «Παναγιώτης Τριανταφύλλου», 362 θεατών, ενώ χρησιμοποιεί βοηθητικά το Κλειστό Γυμναστήριο Πεντέλης, το Ανοικτό Γήπεδο του Λυκείου Μελισσίων, το Ανοικτό Γήπεδο του 1ου Γυμνασίου και το Ανοικτό Γήπεδο του 2ου Γυμνασίου Μελισσίων.«Εγκαταστάσεις», πληροφορίες στον επίσημο ιστότοπο του συλλόγου. Ανακτήθηκε 30 Μαρτίου 2025. Διαθέτει τόσο τμήμα ενηλίκων, όσο και τμήματα υποδομής νεαρότερων ηλικιακά αθλητριών.

 Ιστορική αναδρομή 
Η ίδρυση του συλλόγου έλαβε χώρα το 2011 ως αποτέλεσμα της απορρόφησης του τμήματος καλαθοσφαίρισης του «Αθλητικού Ομίλου Μελισσίων» από το σωματείο καλαθοσφαίρισης «Αθλητικός Σύλλογος Ερμής Μελισσίων».

 Ντεμπούτο και νταμπλ (2011 - 2012) 
Το γυναικείο τμήμα ξεκίνησε την αγωνιστική του πορεία το 2011-12 με προπονητές την Ελένη Μίχα και το Γιάννη Κουκή. Δήλωσε συμμετοχή στο Πρωτάθλημα της Α' Κατηγορίας Γυναικών της Ε.Σ.Κ. Αττικής, όπου κλήθηκε να διεκδικήσει την άνοδο στις εθνικές κατηγορίες απέναντι σε 11 αντιπάλους. Ολοκλήρωσε τις αγωνιστικές του υποχρεώσεις για την Κανονική Περίοδο έχοντας συλλέξει 20 νίκες και 2 ήττες. Η κατάληψη της 2ης θέσης στο βαθμολογικό πίνακα, έδωσε στα Μελίσσια το εισιτήριο στη διαδικασία των Play-Offs.«Αποτελέσματα Α' ΕΣΚΑ: Φινάλε με εύκολα διπλά για ΜΕΛΑΣ και Ζωγράφου, σούπερ Παγκράτι!», άρθρο στον ιστότοπο WePlayBall.gr, 18 Μαρτίου 2012. Ανακτήθηκε 30 Μαρτίου 2025.

Εκεί διασταυρώθηκαν με τον 3ο στην κατάταξη Άγιο Ελευθέριο, με τις δύο ομάδες να μεταφέρουν από μία νίκη στην Κανονική Περίοδο και να πρέπει να συμπληρώσουν τρεις. Στον πρώτο μεταξύ τους αγώνα τα Μελίσσια επικράτησαν εντός έδρας με μεγάλη διαφορά, 82-43.«Αποτελέσματα Πλέι οφ Α' Ε.Σ.Κ.Α.: Στον τελικό το Περιστέρι, «υπερηχητικά» τα Μελίσσια!», άρθρο στον ιστότοπο WePlayBall.gr, 22 Μαρτίου 2012. Ανακτήθηκε 30 Μαρτίου 2025. Στη συνέχεια διπλασίασαν τις νίκες τους στο Αιγάλεω και πάλι με ευρεία διαφορά, 53-73.«Αποτελέσματα Πλέι Οφ Α' Ε.Σ.Κ.Α.: Δεν κρατιόντουσαν για τον τελικό τα Μελίσσια!», άρθρο στον ιστότοπο WePlayBall.gr, 28 Μαρτίου 2012. Ανακτήθηκε 30 Μαρτίου 2025. Στη σειρά των Τελικών διασταυρώθηκαν με το Περιστέρι, την ομάδα που είχε τερματίσει ως πρωτοπόρος την Κανονική Περίοδο. Οι δύο ομάδες μετέφεραν ξανά από μία νίκη (και μάλιστα εκτός έδρας). Στον πρώτο μεταξύ τους αγώνα τα Μελίσσια έσπασαν το πλεονέκτημα έδρας της αντίπαλης ομάδας, παίρνοντας τη νίκη με σκορ 61-63.«Αποτελέσματα Α' Ε.Σ.Κ.Α.: «Μπρέικ» και μισός τίτλος για τα Μελίσσια!», άρθρο στον ιστότοπο WePlayBall.gr, 1 Απριλίου 2012. Ανακτήθηκε 30 Μαρτίου 2025. Ωστόσο, το Περιστέρι μετέτρεψε τη διαδικασία σε αγώνα για σκληρά νεύρα, καθώς νίκησε με τη σειρά του εκτός έδρας 49-54.«Αποτελέσματα Πλέι Οφ A' Ε.Σ.Κ.Α.: Το Περιστέρι είναι εδώ, σε τρίτο παιχνίδι ο τίτλος!», άρθρο στον ιστότοπο WePlayBall.gr, 5 Απριλίου 2012. Ανακτήθηκε 30 Μαρτίου 2025. Στο τελευταίο και καθοριστικό παιχνίδι τα Μελίσσια επικράτησαν του Περιστερίου για τρίτη φορά μέσα στη χρονιά στο «Ανδρέας Παπανδρέου» με σκορ 49-51, κατακτώντας τον τίτλο του Πρωταθλητή.«Στην Α2 Γυναικών τα Μελίσσια», άρθρο στον ιστότοπο OnSports.gr, 8 Απριλίου 2012. Ανακτήθηκε 30 Μαρτίου 2025.«Ανέβηκαν τα Μελίσσια», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 7 Απριλίου 2012. Ανακτήθηκε 30 Μαρτίου 2025.

Την ίδια χρονιά η ομάδα διαγωνίστηκε και στο Κύπελλο Αττικής, ξεκινώντας από τη «Φάση των 16». Εκεί νίκησαν εντός έδρας τον Άγιο Ελευθέριο με σκορ 59-42.«Αποτελέσματα Κυπέλλου ΕΣΚΑ: Προκρίθηκαν Μελίσσια, Παγκράτι και Θρίαμβος!», άρθρο στον ιστότοπο WePlayBall.gr, 17 Νοεμβρίου 2011. Ανακτήθηκε 30 Μαρτίου 2025. Στη «Φάση των 8» ξεπέρασαν το εμπόδιο των Αμαζόνων Νέας Ερυθραίας με επιβλητικό σκορ 14-67.«Κύπελλο ΕΣΚΑ: Πανηγυρική πρόκριση των Μελισσίων στο φάιναλ φορ!», άρθρο στον ιστότοπο WePlayBall.gr, 25 Νοεμβρίου 2011. Ανακτήθηκε 30 Μαρτίου 2025. Στον Ημιτελικό, που έλαβε χώρα στο Κλειστό του Αιγάλεω, νίκησαν και το Παγκράτι με σκορ 105-46.«Κύπελλο ΕΣΚΑ: Μελίσσια και Ζωγράφου για τελικό!», άρθρο στον ιστότοπο WePlayBall.gr, 2 Φεβρουαρίου 2012. Ανακτήθηκε 30 Μαρτίου 2025. Στον Τελικό, που φιλοξενήθηκε στο Κλειστό του Γέρακα, τα Μελίσσια πήραν τη νίκη απέναντι στον Α.Ο. Ζωγράφου, κατακτώντας Κύπελλο και νταμπλ. Πολυτιμότερη παίκτρια του αγώνα αναδείχθηκε η αρχηγός των Μελισσίων, Όλγα Σκαρογιάννη.«Πρώτη κούπα για Μελίσσια, Κυπελλούχος ΕΣΚΑ!», άρθρο στον ιστότοπο WomenSports.gr, 27 Φεβρουαρίου 2012. Ανακτήθηκε 30 Μαρτίου 2025.«Tα Μελίσσια το Κύπελλο ΕΣΚΑ γυναικών», πληροφορίες στον ιστότοπο BasketNet.gr, 25 Φεβρουαρίου 2012. Ανακτήθηκε 30 Μαρτίου 2025.

 Πρώτη επταετία στην Α2 Εθνική (2012 - 2019) 
Η χρονιά 2012-13, οπότε και η ομάδα των Μελισσίων έκανε το ντεμπούτο της στην Α2 Εθνική Κατηγορία, υπήρξε ιδιόρρυθμη οργανωτικά, εφόσον την επόμενη θα μειώνονταν οι ομάδες που θα συμμετείχαν στην κορυφαία Α1 Εθνική. Ο σύλλογος εντάχθηκε στον Όμιλο Νότου τον οποίο και συγκρότησαν 10 ομάδες. Στα πλαίσια αυτά συνέλεξε 10 νίκες και 8 ήττες, ισοβαθμώντας με τη Φ.Ε.Α. Βάσει των μεταξύ τους αποτελεσμάτων, τοποθετήθηκε υψηλότερα από εκείνη στην τελική κατάταξη και ειδικότερα στην 4η θέση. Σαν αποτέλεσμα εξασφάλισε την παραμονή του χωρίς ιδιαίτερες περιπέτειες.«Αποτελέσματα Α2 Νότου: Έπεσε στα τοπικά η Αγία, σώθηκε η Φ.Ε.Α., αγωνία για Άμιλλα και Σπόρτιγκ!», άρθρο στον ιστότοπο WePlayBall.gr, 8 Απριλίου 2013. Ανακτήθηκε 29 Μαρτίου 2025.«Τελική Βαθμολογία Α2 Εθνικής Κατηγορίας Γυναικών (Νότος) 2012-2013», πληροφορίες στον ιστότοπο GiafkaSports.gr. Ανακτήθηκε 29 Μαρτίου 2025. Την ίδια χρονιά συμμετείχε για πρώτη φορά και στο θεσμό του Κυπέλλου Ελλάδος. Ξεπέρασε την 1η αγωνιστική άνευ αγώνος, καθώς αποσύρθηκε οικειοθελώς ο Ιπποκράτης Κω.«Κύπελλο Ελλάδας Γυναικών: Αποσύρθηκε ο Ιπποκράτης Κω», άρθρο στον ιστότοπο OnSports.gr, 16 Σεπτεμβρίου 2012. Ανακτήθηκε 29 Μαρτίου 2025.«Το πήραν στα χαρτιά τα Μελίσσια...», άρθρο στον ιστότοπο SuperBasket.gr, 16 Σεπτεμβρίου 2012. Ανακτήθηκε 29 Μαρτίου 2025. Στη 2η αγωνιστική ηττήθηκε εντός έδρας από τη Φ.Ε.Α. με σκορ 44-47 με αποτέλεσμα να αποκλειστεί από τη συνέχεια.«Κυπέλλου Ελλάδας: Πρόκριση για Φ.Ε.Α., Ηρακλή και Πρωτέα», άρθρο στον ιστότοπο WomenSports.gr, 23 Σεπτεμβρίου 2012. Ανακτήθηκε 29 Μαρτίου 2025.«Προκρίθηκαν ΦΕΑ, Πρωτέας, Ηρακλής», άρθρο στον ιστότοπο Sport24.gr, 23 Σεπτεμβρίου 2012. Ανακτήθηκε 29 Μαρτίου 2025. Μίχα και Κουκής συνέθεσαν για δεύτερη συνεχομένη χρονιά το προπονητικό δίδυμο της ομάδας.

Την επόμενη περίοδο ο σύλλογος επέστρεψε στα γήπεδα για τις υποχρεώσεις του στο Κύπελλο Ελλάδος. Δεν κατάφερε, ωστόσο, να ξεπεράσει την πρεμιέρα όπου και γνώρισε την ήττα με σκορ 52-41 από την Τερψιθέα Γλυφάδας.«Τα αποτελέσματα του Κυπέλλου», άρθρο στον ιστότοπο BasketBlog.gr, 22 Σεπτεμβρίου 2013. Ανακτήθηκε 29 Μαρτίου 2025.«Όλα τα αποτελέσματα της πρεμιέρας του Κυπέλου», άρθρο στον ιστότοπο WomenSports.gr, 22 Σεπτεμβρίου 2013. Ανακτήθηκε 29 Μαρτίου 2025. Το Πρωτάθλημα της Α2 Εθνικής διοργανώθηκε την περίοδο 2013-14 ομαλά με τη συμμετοχή 12 ομάδων στον Όμιλο Νότου. Στο πλαίσιο αυτό τα Μελίσσια συγκέντρωσαν 17 νίκες και 5 ήττες, καταλαμβάνοντας εκ νέου την 4η θέση της τελικής κατάταξης. Αξιοσημείωτα και πάλι ισοβάθμισαν με τη Φ.Ε.Α., που αυτή τη φορά υπερτερούσε.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 29 Μαρτίου 2025.«Αποτελέσματα Α2 Νότου: Στην Α1 η Τερψιθέα, έπεσε στην ΕΣΚΑ η Νέα Κηφισιά!», άρθρο στον ιστότοπο WePlayBall.gr, 13 Απριλίου 2014. Ανακτήθηκε 29 Μαρτίου 2025. Την τεχνική ηγεσία της ομάδας την περίοδο αυτή είχαν ο Γιάννης Κουκής και η Κούλα Τσιαντούκα.«Παρελθόν η Μίχα από τα Μελίσσια - Αναλαμβάνουν Κουκής - Τσιαντούκα», άρθρο στον ιστότοπο WomenSports.gr, 16 Μαΐου 2013. Ανακτήθηκε 29 Μαρτίου 2025.

Την αγωνιστική περίοδο 2014-15 η ομάδα συνέχισε να διεκδικεί την πρωτιά στο Πρωτάθλημα της Α2 Εθνικής, στο οποίο και συμμετείχαν ξανά 12 σύλλογοι από τη Νότια Ελλάδα. Η λήξη της αγωνιστικής δράσης τη βρήκε να κρατά στα χέρια της 17 νίκες και 5 ήττες, ισοβαθμώντας με τον Άρη Πετρούπολης πίσω από τον πρωτοπόρο Κρόνο Αγίου Δημητρίου. Βάσει των επόμενων κριτηρίων κατάταξης, τα Μελίσσια τερμάτισαν οριστικά στην 3η θέση.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Νότου) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025.«Αποτελέσματα Α2 Νότου: Πέρασε και από τη Νέα Σμύρνη ο Κρόνος, φινάλε χωρίς συγκινήσεις!», άρθρο στον ιστότοπο WePlayBall.gr, 5 Απριλίου 2015. Ανακτήθηκε 30 Μαρτίου 2025.«Επιστροφή Κρόνου, στην Α1», άρθρο στον ιστότοπο Sport24.gr, 5 Απριλίου 2015. Ανακτήθηκε 30 Μαρτίου 2025. Στη συνέχεια έλαβαν μέρος σε αγώνα κατάταξης απέναντι στην ομάδα που κατέλαβε την ίδια θέση στον Όμιλο Βορρά, την Ολύμπια Λάρισας. Επικρατώντας με σκορ 77-62, απέκτησε προτεραιότητα ανόδου στην Α1 Εθνική, σε περίπτωση που προέκυπταν κενές θέσεις προς κάλυψη.«Αποτελέσματα Μπαράζ Α2: Πέμπτη θέση για τα Μελίσσια!», άρθρο στον ιστότοπο WePlayBall.gr, 27 Απριλίου 2015. Ανακτήθηκε 30 Μαρτίου 2025.«Μελίσσια: Νίκη και πέμπτη θέση», άρθρο στον ιστότοπο OnSports.gr, 27 Απριλίου 2015. Ανακτήθηκε 30 Μαρτίου 2025. Την ίδια περίοδο τα Μελίσσια έδειξαν αξιοσημείωτη ανθεκτικότητα στη διοργάνωση του Κυπέλλου Ελλάδος, στα πλαίσια του οποίου αγωνίστηκαν τέσσερις φορές. Στην Α' Φάση ξεπέρασαν διαδοχικά το εμπόδιο του Αρκαδίου Ρεθύμνου (63-43, νίκη εντός έδρας) «Αποχαιρέτισε το Κύπελλο και το Αρκάδι», άρθρο στον ιστότοπο «Νέα Κρήτη», 14 Σεπτεμβρίου 2014. Ανακτήθηκε 30 Μαρτίου 2025.«Κύπελλο Γυναικών | Αποκλείστηκε το Αρκάδι», άρθρο στον ιστότοπο 14 Σεπτεμβρίου 2014. Ανακτήθηκε 30 Μαρτίου 2025. και του Πανιωνίου (49-54, νίκη εκτός έδρας).««Φόρτσαραν» στο τέλος τα Μελίσσια», άρθρο στον ιστότοπο Tsiotras.blogspot.com, 21 Σεπτεμβρίου 2014. Ανακτήθηκε 30 Μαρτίου 2025.«Κύπελλο Ελλάδος Γυναικών: Πράξη 2η», άρθρο στον ιστότοπο Gazzetta.gr, 21 Σεπτεμβρίου 2014. Ανακτήθηκε 30 Μαρτίου 2025. Στη «Φάση των 16» επιβλήθηκαν εντός έδρας της Νίκης Λευκάδας με σκορ 43-40.«Το πάλεψε αλλά αποκλείστηκε από το Κύπελλο η Νίκη», άρθρο στον ιστότοπο «Λευκαδίτικα Νέα», 29 Σεπτεμβρίου 2014. Ανακτήθηκε 30 Μαρτίου 2025.«Τα αποτελέσματα στο Κύπελλο Γυναικών», άρθρο στον ιστότοπο BasketNet.gr, 29 Σεπτεμβρίου 2014. Ανακτήθηκε 30 Μαρτίου 2025. Τελικά στη «Φάση των 8» γνώρισαν την ήττα από τη μετέπειτα νταμπλούχο Ελλάδος Ένωση Σουρμένων-Ελληνικού με σκορ 39-80.«Απλά και όμορφα το Ελληνικό», άρθρο στον ιστότοπο Sdna.gr, 20 Δεκεμβρίου 2014. Ανακτήθηκε 30 Μαρτίου 2025.«Δια περιπάτου το Ελληνικό», άρθρο στον ιστότοπο Sport24.gr, 20 Δεκεμβρίου 2014. Ανακτήθηκε 30 Μαρτίου 2025. Προπονητές της ομάδας την περίοδο αυτή ήταν ο Γιάννης Κουκής και ο Νίκος Κουτρουμπής.

Την επόμενη χρονιά, 2015-16, ο σύλλογος τερμάτισε αρκετά χαμηλότερα στην τελική κατάταξη του Πρωταθλήματος, αποφεύγοντας, ωστόσο, τον υποβιβασμό. Σε Όμιλο των 11 ομάδων συγκέντρωσε 10 νίκες και 10 ήττες, τερματίζοντας στην 8η θέση του βαθμολογικού πίνακα. Παρατηρήθηκε, μάλιστα, ισοβαθμία με την Αγία Παρασκευή, απέναντι στην οποία βρέθηκε σε μειονεκτική θέση βάσει των μεταξύ τους αποτελεσμάτων.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025.«Αποτελέσματα Α2 Νότου: Φιέστα της Δάφνης για την ιστορική άνοδο στην Α1!», άρθρο στον ιστότοπο WePlayBall.gr, 15 Απριλίου 2016. Ανακτήθηκε 30 Μαρτίου 2025. Δύο αθλήτριες του συλλόγου, οι Άννυ Κοιλιαρίδη και Ματίνα Αστραντίνη βρέθηκαν μέσα στη δεκάδα των αθλητριών που σημείωσαν τα περισσότερα τρίποντα στη διάρκεια του Πρωταθλήματος (31 και 26 αντίστοιχα).«Η τελική κατάταξη σε πόντους και τρίποντα στην Α2 γυναικών Βορρά και Νότου-Τσαμπούρη, Στεφανίδου και Αθανασιάδου στην κορυφή», άρθρο στον ιστότοπο Tsiotras.blogspot.com, 14 Απριλίου 2016. Ανακτήθηκε 30 Μαρτίου 2025. Τους περισσότερους πόντους για λογαριασμό της ομάδας σημείωσε η Κοιλιαρίδη (232 πόντοι σε 19 αγωνιστικές, 12,21 κατά μ.ό.), ενώ ακολούθησαν οι Κέλλυ Καραβέλη (156 πόντοι σε 18 αγωνιστικές, 8,67 κατά μ.ό.) και Μαρία Καπερώνη (160 πόντοι σε 19 αγωνιστικές, 8,42 κατά μ.ό.).«Κ.Α.Ο. Μελισσίων - Γυναίκες - Πρωτάθλημα Αγωνιστικής Περιόδου 2015-2016», πληροφορίες στον επίσημο ιστότοπο στατιστικών της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025. Σε ό,τι αφορά το Κύπελλο Ελλάδος, τα Μελίσσια απέκλεισαν εντός έδρας στην 1η Αγωνιστική της Α' Φάσης τον Άρι Καλαμάτας με σκορ 72-49,«Χαλαρός περίπατος για Μελίσσια», άρθρο στον ιστότοπο Sport24.gr, 23 Σεπτεμβρίου 2015. Ανακτήθηκε 30 Μαρτίου 2025.«Εύκολη νίκη-πρόκριση για τα Μελίσσια», άρθρο στον ιστότοπο Tsiotras.blogspot.com, 23 Σεπτεμβρίου 2015. Ανακτήθηκε 30 Μαρτίου 2025. ενώ ηττήθηκαν με τη σειρά τους εντός έδρας στη 2η Αγωνιστική από την Αγία Παρασκευή με σκορ 51-61.«Πέρασε από τα Μελίσσια η Αγία Παρασκευή», άρθρο στον ιστότοπο Tsiotras.blogspot.com, 27 Σεπτεμβρίου 2015. Ανακτήθηκε 30 Μαρτίου 2025.«Αποτελέσματα Κυπέλλου Ελλάδας: Επιβλητικά διπλά για Σπόρτιγκ, Πυλαία και Αγία!», άρθρο στον ιστότοπο WePlayBall.gr, 28 Σεπτεμβρίου 2015. Ανακτήθηκε 30 Μαρτίου 2025. Το προπονητικό ζεύγος Κουκή και Κουτρουμπή ενίσχυσε τη χρονιά αυτή ο Ιάσονας Μανιατόπουλος.

Την επόμενη αγωνιστική περίοδο, 2016-17, καθήκοντα πρώτης προπονήτριας ανέλαβε στο σύλλογο η Μαργαρίτα Μάλαμα με άμεσο συνεργάτη τον Παντελή Οικονόμου.«Προς συμφωνία με Μάλαμα τα Μελίσσια», άρθρο στον ιστότοπο SuperBasket.gr, 7 Ιουνίου 2016. Ανακτήθηκε 30 Μαρτίου 2025.«Νέα προπονήτρια στα Μελίσσια η Μάλαμα!», άρθρο στον ιστότοπο WePlayBall.gr, 9 Ιουνίου 2016. Ανακτήθηκε 30 Μαρτίου 2025. Οι υποχρεώσεις της ομάδας ξεκίνησαν το Σεπτέμβρη από το Κύπελλο Ελλάδος. Στην πρεμιέρα επικράτησε του Αρκαδίου Ρεθύμνου εντός έδρας με σκορ 58-49.«Αποκλεισμός του Αρκαδίου στο Κύπελλο Γυναικών», άρθρο στον ιστότοπο KritikoBasket.gr, 17 Σεπτεμβρίου 2016. Ανακτήθηκε 30 Μαρτίου 2025.«Τα αποτελέσματα στο Κύπελλο», άρθρο στον ιστότοπο BasketNet.gr, 17 Σεπτεμβρίου 2016. Ανακτήθηκε 30 Μαρτίου 2025. Εντούτοις, και πάλι δεν ξεπέρασε τη 2η Αγωνιστική, όπου ηττήθηκε εντός έδρας από την Ελευθερία Μοσχάτου με σκορ 56-62 στην παράταση (53-53 κ.α.).«Πρόκριση στο Κύπελλο για Φάρο Κερατσινίου και Ηρακλή», άρθρο στον ιστότοπο AgapoToBasket.gr, 2 Οκτωβρίου 2016. Ανακτήθηκε 30 Μαρτίου 2025.«Μελίσσια – Ελευθερία Μοσχάτου 56-62», άρθρο στον ιστότοπο Thessi.gr, 2 Οκτωβρίου 2016. Ανακτήθηκε 30 Μαρτίου 2025. Ο Όμιλος Νότου της Α2 Εθνικής συνετέθη από 11 ομάδες τη χρονιά αυτή, μια από τις οποίες ήταν και τα Μελίσσια. Ολοκλήρωσαν τις αγωνιστικές τους υποχρεώσεις στην 6η θέση της βαθμολογικής κατάταξης με απολογισμό 11 νίκες και 9 ήττες. Αυτή τη φορά δεν παρατηρήθηκε ισοβαθμία με άλλο σύλλογο.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Νότου) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025.«Πρωταθλητής ο Φάρος που γιόρτασε την άνοδο», άρθρο στον ιστότοπο Sport24.gr, 9 Απριλίου 2017. Ανακτήθηκε 30 Μαρτίου 2025. Τους περισσότερους πόντους για λογαριασμό της ομάδας σημείωσε η Άννυ Κοιλιαρίδη (211 πόντοι σε 20 αγωνιστικές, 10,55 κατά μ.ό.), ενώ ακολούθησε η Εύη Τζουγκράκη (193 πόντοι σε 20 αγωνιστικές, 9,65 κατά μ.ό.).«Κ.Α.Ο. Μελισσίων - Γυναίκες - Πρωτάθλημα Αγωνιστικής Περιόδου 2016-2017», πληροφορίες στον επίσημο ιστότοπο στατιστικών της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025.

Το προπονητικό δίδυμο της ομάδας συνέχισε στο πόστο του και την περίοδο 2017-18. Σε ό,τι αφορά το θεσμό του Κυπέλλου Ελλάδος, το σωματείο αγωνίστηκε σε μόλις έναν αγώνα για την Α' Φάση, στον οποίο ηττήθηκε εκτός έδρας από τον Ο.Α. Χανίων με σκορ 56-55. Με τον τρόπο αυτό διακόπηκε η πορεία του στο σημείο αυτό.«Τεράστια πρόκριση για Χανιά» , άρθρο στον ιστότοπο WBasket.gr, 17 Σεπτεμβρίου 2017. Ανακτήθηκε 30 Μαρτίου 2025.«Τα αποτελέσματα της 1ης αγωνιστικής του Κυπέλλου Γυναικών», άρθρο στον ιστότοπο Sport24.gr, 17 Σεπτεμβρίου 2017. Ανακτήθηκε 30 Μαρτίου 2025. Στο Πρωτάθλημα Νότου της Α2 Εθνικής κλήθηκε να αντιμετωπίσει έναν αντίπαλο περισσότερο σε σχέση με την προηγούμενη χρονιά, ολοκληρώνοντας την Κανονική Περίοδο και πάλι στην 6η θέση του τελικού βαθμολογικού πίνακα, χωρίς να παρατηρηθεί ισοβαθμία με άλλη ομάδα. Στο αποτέλεσμα αυτό οδήγησε η συλλογή του από 12 νίκες και 10 ήττες, ενώ παράλληλα εξασφάλισε και την παραμονή του στην Κατηγορία.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Νότου) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025.«Α2 Γυναικών: Το φινάλε του πρωταθλήματος και τα μπαράζ!», άρθρο στον ιστότοπο AgapoToBasket.gr, 23 Απριλίου 2018. Ανακτήθηκε 30 Μαρτίου 2025. Οι αθλήτριες της ομάδας Ειρήνη Αθανασίου και Άννυ Κοιλιαρίδη διακρίθηκαν για την ευστοχία τους στα τρίποντα (35 και 32 αντίστοιχα).«Η τελική κατάταξη σε πόντους και τρίποντα της Α2 γυναικών (Ομιλοι Βορρά και Νότου)», άρθρο στον ιστότοπο Tsiotras.blogspot.com, 24 Απριλίου 2018. Ανακτήθηκε 30 Μαρτίου 2025. Τους περισσότερους πόντους για λογαριασμό της ομάδας σημείωσαν οι Άννυ Κοιλιαρίδη (240 πόντοι σε 22 αγωνιστικές, 10,91 κατά μ.ό.) και Άννα Χιώτη (238 πόντοι σε 20 αγωνιστικές, 11,90 κατά μ.ό.).«Κ.Α.Ο. Μελισσίων - Γυναίκες - Πρωτάθλημα Αγωνιστικής Περιόδου 2017-2018», πληροφορίες στον επίσημο ιστότοπο στατιστικών της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025.

Το επόμενο φθινόπωρο τα Μελίσσια επέστρεψαν στην αγωνιστική δράση και πάλι μέσω του θεσμού του Κυπέλλου. Στην πρεμιέρα υποδέχτηκαν τα Χανιά στην έδρα τους, καταφέρνοντας να αποσπάσουν τη νίκη (παίρνοντας άτυπη ρεβάνς για το προηγούμενο έτος). Το τελικό σκορ διαμορφώθηκε σε 61-38.«Άνετη πρόκριση για τα Μελίσσια», άρθρο στον ιστότοπο Basketa.gr, 3 Οκτωβρίου 2018. Ανακτήθηκε 30 Μαρτίου 2025.«Στην επόμενη φάση με.. περίπατο τα Μελίσσια», άρθρο στον ιστότοπο WBasket.gr, 4 Οκτωβρίου 2018. Ανακτήθηκε 30 Μαρτίου 2025. Στη 2η Αγωνιστική διατήρησαν και πάλι το ρόλο του οικοδεσπότη, ωστόσο δεν επέδειξαν την ίδια αποτελεσματικότητα στην υπεράσπιση της έδρας τους. Γνωρίζοντας την ήττα από τον Κρόνο Αγίου Δημητρίου με σκορ 53-64, απολείστηκαν από τη συνέχεια της διοργάνωσης.«Κύπελλο Γυναικών: Συνέχισαν με νίκες Παναθηναϊκός, Κρόνος, Πυλαία και Παναθλητικός», άρθρο στον ιστότοπο AgapoToBasket.gr, 8 Οκτωβρίου 2018. Ανακτήθηκε 30 Μαρτίου 2025.«Κύπελλο Γυναικών: Πρόκριση για τον Παναθηναϊκό, 56-35 την Τερψιθέα», άρθρο στον ιστότοπο Sport24.gr, 7 Οκτωβρίου 2018. Ανακτήθηκε 30 Μαρτίου 2025.«Πρόγραμμα και Αποτελέσματα Κυπέλλου Ελλάδος Γυναικών Αγωνιστικής Περιόδου 2018-2019», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025. Στο Πρωτάθλημα της χρονιάς 2018-19 την τεχνική ηγεσία της ομάδας ανέλαβε εκ νέου η Μαργαρίτα Μάλαμα, με συνεργάτη αυτή τη φορά τον Αντώνη Μωραΐτη. Μετά την ολοκλήρωση της Κανονικής Περιόδου τα Μελίσσια βρέθηκαν στην 3η θέση του βαθμολογικού πίνακα, ισοβαθμώντας με το 2ο στην κατάταξη Κρόνο Αγίου Δημητρίου. Αμφότερες οι ομάδες είχαν συλλέξει από 17 νίκες σε 22 αγωνιστικές.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Νότου) 2018-2019», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025.«Α2 μπάσκετ Γυναικών: Με νίκη έκλεισαν την περίοδο τα Μελίσσια», άρθρο στον ιστότοπο της εφημερίδας «Ενυπόγραφα», 21 Απριλίου 2019. Ανακτήθηκε 30 Μαρτίου 2025. Παραγωγικότερες σκόρερ της χρονιάς υπήρξαν για την ομάδα των Μελισσίων οι αθλήτριες: Χριστίνα Ναυροζίδου (200 πόντοι σε 21 αγωνιστικές, 9,52 κατά μ.ό.), Σταυριανή Βιντσιλαίου (192 πόντοι σε 21 αγωνιστικές, 9,14 κατά μ.ό.), Άννυ Κοιλιαρίδη (176 πόντοι σε 20 αγωνιστικές, 8,80 κατά μ.ό.) και Άννα Χιώτη (118 πόντοι σε 14 αγωνιστικές, 8,43 κατά μ.ό.).«Κ.Α.Ο. Μελισσίων - Γυναίκες - Πρωτάθλημα Αγωνιστικής Περιόδου 2018-2019», πληροφορίες στον επίσημο ιστότοπο στατιστικών της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025. Πριν την οριστική ολοκλήρωση της περιόδου τα Μελίσσια είχαν το δικαίωμα να διαγωνιστούν σε αγώνα κατάταξης με την ομάδα που τερμάτισε στην αντίστοιχη θέση στον Όμιλο Βορρά για να καθοριστεί σειρά προτεραιότητας ανόδου προς κάλυψη τυχόν κενών θέσεων στην υψηλότερη κατηγορία. Ωστόσο το σωματείο απείχε οικειοθελώς.«Α2 Γυναικών: Δεν κατεβαίνουν τα Μελίσσια στο μπαράζ», άρθρο στον ιστότοπο KingSports.gr, 7 Μαΐου 2019. Ανακτήθηκε 30 Μαρτίου 2025.«Α1 Γυναικών: Χωρίς ξένες ο Π.Α.Ο.Κ. στους τελικούς με τον Ολυμπιακό», άρθρο στον ιστότοπο Sport24.gr, 6 Μαΐου 2019. Ανακτήθηκε 30 Μαρτίου 2025.

 Παρουσία στην Α1 Εθνική την εποχή του COVID-19 (2019 - 2021) 
Το καλοκαίρι του 2019 προέκυψαν κενά στην κορυφαία κατηγορία της ελληνικής πυραμίδας καλαθοσφαίρισης, την Α1 Εθνική Κατηγορία, τα οποία αρνήθηκαν να καλύψουν ομάδες που είχαν καταταγεί υψηλότερα από τα Μελίσσια το έτος που μόλις είχε ολοκληρωθεί. Τον Ιούλιο του 2019 το σωματείο ανακοίνωσε πως είχε αποδεχτεί πρόταση της Ομοσπονδίας να προβιβαστεί εκείνο και άρχισε να προετοιμάζεται κατάλληλα.«Ανέβηκαν στην Α1 Γυναικών τα Μελίσσια», άρθρο στον ιστότοπο Sport24.gr, 15 Ιουλίου 2019. Ανακτήθηκε 30 Μαρτίου 2025.«Στην Α1 γυναικών τα Μελίσσια!», άρθρο στον ιστότοπο AllStarBasket.gr, 15 Ιουλίου 2019. Ανακτήθηκε 30 Μαρτίου 2025. Η Μάλαμα παρέμεινε στο πόστο της πρώτης προπονήτριας, ενώ βοηθός της ανέλαβε η Κατερίνα Ναζίρη. Παράλληλα η ομάδα προσέλαβε για πρώτη φορά Αμερικανίδες αθλήτριες. Σε ό,τι αφορά αρχικά το θεσμό του Κυπέλλου Ελλάδος, τα Μελίσσια προκρίθηκαν απευθείας στη «Φάση των 16» για την οποία ταξίδεψαν στη Θεσσαλονίκη, στην έδρα του Παναθλητικού Συκεών. Γνώρισαν την ήττα και κατά συνέπεια τον αποκλεισμό αφού ηττήθηκαν με σκορ 65-61.«Πρόγραμμα και Αποτελέσματα Κυπέλλου Ελλάδος Γυναικών Αγωνιστικής Περιόδου 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025.«Κύπελλο Γυναικών: Πέρασε από την Θεσσαλονίκη η Ελευθερία, στοπ του Παναθλητικού στα Μελίσσια», άρθρο στον ιστότοπο AgapoToBasket.gr, 6 Οκτωβρίου 2019. Ανακτήθηκε 30 Μαρτίου 2025.«Κύπελλο Γυναικών: Νίκες για Ολυμπιακό, Παναθηναϊκό, Χανιά, Δάφνη», άρθρο στον ιστότοπο KingSport.gr, 6 Οκτωβρίου 2019. Ανακτήθηκε 30 Μαρτίου 2025. Τον πρώτο ιστορικό του αγώνα στην κορυφαία κατηγορία έδωσε ο σύλλογος των Μελισσίων λίγες ημέρες αργότερα, και συγκεκριμένα στις 13 Οκτωβρίου 2019, στον οποίο και γνώρισε την εκτός έδρας ήττα από τη Νίκη Λευκάδας με σκορ 86-53.«Νίκη Λευκάδας-Μελίσσια 86-53», άρθρο στον ιστότοπο SportTime24.gr, 13 Οκτωβρίου 2019. Ανακτήθηκε 30 Μαρτίου 2025.«Με το… δεξί ο ΠΑΟΚ, «διπλό» για Ελευθερία Μοσχάτου», άρθρο στον ιστότοπο Basketa.gr, 13 Οκτωβρίου 2019. Ανακτήθηκε 30 Μαρτίου 2025. Η πρώτη νίκη ήρθε μία εβδομάδα αργότερα, στις 20 Οκτωβρίου 2019, οπότε και τα Μελίσσια φιλοξένησαν τις Εσπερίδες Καλλιθέας, καταφέροντας να πάρουν το ροζ φύλλο αγώνος με σκορ 76-60.«Τη νίκη της αγωνιστικής τα Χανιά, εύκολα Μελίσσια και Κρόνος», άρθρο στον ιστότοπο AgapoToBasket.gr, 20 Οκτωβρίου 2019. Ανακτήθηκε 30 Μαρτίου 2025.«Α1 Γυναικών: Τα Χανιά κέρδισαν τον Παναθηναϊκό», άρθρο στον ιστότοπο Sport24.gr, 20 Οκτωβρίου 2019. Ανακτήθηκε 30 Μαρτίου 2025. 
Αξιοσημείωτα η αγωνιστική δράση για την περίοδο 2019-20 δεν ολοκληρώθηκε ποτέ ομαλά, λόγω της άφιξης της Πανδημίας του COVID-19 στην Ελλάδα. Η τελευταία αγωνιστική έλαβε χώρα στις αρχές Μαρτίου, οπότε και ο σύλλογος βρισκόταν ουραγός στο βαθμολογικό πίνακα των 12 συλλόγων του Πρωταθλήματος, με 3 νίκες και 17 ήττες.«Βαθμολογία και Αποτελέσματα Πρωταθλήματος Α1 Εθνικής Κατηγορίας Γυναικών 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025. Παραγωγικότερες σκόρερ της ομάδας είχαν αναδειχθεί οι Αμερικανίδες Κριστίνα-Μόργκαν Κινγκ (128 πόντοι σε 9 αγωνιστικές, 14,22 κατά μ.ό.) και Μάραν-Ρενέ Τζόνσον (126 πόντοι σε 10 αγωνιστικές, 12,60 κατά μ.ό.). Ποσοτικά τους περισσότερους πόντους συγκέντρωσε η Ελληνίδα Ζέφη Γιαμπάνη (168 πόντοι σε 20 αγωνιστικές, 8,40 κατά μ.ό.).«Κ.Α.Ο. Μελισσίων - Γυναίκες - Πρωτάθλημα Αγωνιστικής Περιόδου 2019-2020», πληροφορίες στον επίσημο ιστότοπο στατιστικών της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025. Η Ελληνική Ομοσπονδία Καλαθοσφαίρισης αποφάσισε στα τέλη Μαΐου να επικυρώσει τη βαθμολογική κατάταξη όπως είχε διαμορφωθεί μέχρι το σημείο αυτό. Το καλοκαίρι ανακοινώθηκε πως την επόμενη χρονιά θα γινόταν αναδιοργάνωση των Κατηγοριών προς αντιμετώπιση της κατάστασης, ενώ καμία ομάδα δεν θα υποβιβαζόταν.«Αποφάσεις Εκτελεστικής Επιτροπής Ε.Ο.Κ.», ανακοίνωση στον επίσημο ιστότοπο της Ελληνικής Ομοσπονδίας Καλαθοσφαίρισης, 29 Μαΐου 2020. Ανακτήθηκε 27 Μαρτίου 2025.«Οριστική διακοπή στα πρωταθλήματα της ΕΟΚ», άρθρο στον ιστότοπο AgapoToBasket.gr, 4 Μαΐου 2020. Ανακτήθηκε 27 Μαρτίου 2025.

Παρόλο που τα Μελίσσια λόγω των ειδικών συνθηκών μπορούσαν να παραμείνουν στην Α1 Εθνική, η διοίκηση ανακοίνωσε με εκτενή επιστολή την επιθυμία της να επιστρέψει η ομάδα στην Α2 Εθνική Κατηγορία την επόμενη χρονιά, δίνοντας προτεραιότητα στο ρόλο της ως φυτώριο νεαρών αθλητριών.«Μπάσκετ Γυναικών: Δεν κατεβαίνουν τα Μελίσσια στην Α1, περιμένουν την προκήρυξη της Ε.Ο.Κ.», άρθρο στον ιστότοπο KingSport.gr, 15 Ιουνίου 2020. Ανακτήθηκε 27 Μαρτίου 2025. Παράλληλα ανακοινώθηκε η πρόσληψη νέου προπονητή, του Παντελή Καλογερόπουλου, του οποίου ο ρόλος διευρύνθηκε επιπλέον τα επόμενα χρόνια και σε αυτόν του τεχνικού διευθυντή.«Ο Καλογερόπουλος στο τιμόνι των Μελισσίων», άρθρο στον ιστότοπο AgapoToBasket.gr, 12 Ιουνίου 2020. Ανακτήθηκε 27 Μαρτίου 2025. Το επόμενο φθινόπωρο, υπό δρακόντεια υγειονομικά μέτρα, αποφασίστηκε η επανεκκίνηση των Πρωταθλημάτων. Ο σύλλογος των Μελισσίων δεν δήλωσε συμμετοχή στο Κύπελλο Γυναικών,«Πρόγραμμα και Αποτελέσματα Κυπέλλου Ελλάδος Γυναικών Αγωνιστικής Περιόδου 2020-2021», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025. οπότε για εκείνον η περίοδος 2020-21 ξεκίνησε από τα γήπεδα της Α2 Εθνικής Κατηγορίας. Η αγωνιστική δράση της περιόδου αυτής δοκιμάστηκε επίσης σκληρά από τον COVID-19, με πολλές διοργανώσεις της Ομοσπονδίας να ξεκινούν μεν αλλά να μην ολοκληρώνονται ποτέ. Το γυναικείο Πρωτάθλημα της Α2 Εθνικής ξεκίνησε τον Οκτώβριο για πρώτη φορά με τέσσερις Ομίλους ώστε να διευκολυνθεί η κατάσταση. Ωστόσο η αγωνιστική δράση έπαυσε μετά την 3η Αγωνιστική στις αρχές Νοεμβρίου και δεν ξεκίνησε ποτέ ξανά. Τα Μελίσσια είχαν προλάβει να αγωνιστούν σε τρία παιχνίδια και να συλλέξουν δύο νίκες.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (2ος Όμιλος) 2020-2021», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025.

 Δεκαετία του 2020 στην Α2 Εθνική (2021 - σήμερα) 
Η επιστροφή στην αγωνιστική κανονικότητα συντελέστηκε την επόμενη αγωνιστική περίοδο, 2021-22. Στο πλευρό του Παντελή Καλογερόπουλου ανέλαβαν βοηθοί οι Χρήστος Καλογερόπουλος και Γιώργος Κύριος. Οι υποχρεώσεις της ομάδας ξεκίνησαν από τη διοργάνωση του Κυπέλλου, όπου τα Μελίσσια κλήθηκαν στην πρεμιέρα να ξεπεράσουν το εμπόδιο της Αγίας Παρασκευής. Δεν κατάφεραν να σπάσουν την έδρα της τελευταίας, ηττήθηκαν με σκορ 60-54, και συνεπώς αποκλείστηκαν από τη συνέχεια.«Πρόγραμμα και Αποτελέσματα Κυπέλλου Ελλάδος Γυναικών Αγωνιστικής Περιόδου 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025.«Κύπελλο Γυναικών: Συνεχίστηκε το πρόγραμμα με εννέα αναμετρήσεις», άρθρο στον ιστότοπο Gazzetta.gr, 26 Σεπτεμβρίου 2021. Ανακτήθηκε 30 Μαρτίου 2025.«Νίκη του ΓΣΑΠ απέναντι στον ΚΑΟ Μελισσίων για το κύπελλο γυναικών στο μπάσκετ», άρθρο στον ιστότοπο της εφημερίδας «Ενυπόγραφα», 26 Σεπτεμβρίου 2021. Ανακτήθηκε 30 Μαρτίου 2025. Το Πρωτάθλημα, όντας ακόμα σε μεταβατική κατάσταση, διοργανώθηκε εκ νέου με τέσσερις Ομίλους, με τα Μελίσσια να τοποθετούνται στο 2ο από αυτούς. Στη διάρκεια της Κανονικής Περιόδου αντιμετώπισαν 10 αντιπάλους και ολοκλήρωσαν τις αγωνιστικές τους υποχρεώσεις με 13 νίκες και 7 ήττες. Στον τελικό βαθμολογικό πίνακα του Ομίλου βρέθηκαν στην 4η θέση.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (2ος Όμιλος) 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025.«Α2 Γυναικών: Αποτελέσματα (10/4)», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 10 Απριλίου 2022. Ανακτήθηκε 30 Μαρτίου 2025.

Για την επόμενη χρονιά, προστέθηκε στην ομάδα των προπονητών ένας ακόμη συνεργάτης, ο Σπύρος Φωτόπουλος. Το φθινόπωρο του 2022 τα Μελίσσια επέστρεψαν στις επίσημες υποχρεώσεις, ξεκινώντας από το θεσμό του Κυπέλλου. Στην 1η Αγωνιστική αντιμετώπισαν εκτός έδρας τον Πανιώνιο, από τον οποίο κατάφεραν να αποσπάσουν τη νίκη με σκορ 51-67.«Κύπελλο Γυναικών - Με νίκη και πρόκριση ξεκίνησαν Αθηναϊκός, Μελίσσια, Κρόνος, Άμιλλα και Ολύμπια Λάρισας», άρθρο στον ιστότοπο SuperBasket.gr, 17 Σεπτεμβρίου 2022. Ανακτήθηκε 30 Μαρτίου 2025.«Κύπελλο Γυναικών Μπάσκετ: Νίκη για τα Μελίσσια – Δεν τα κατάφερε η Αγία Παρασκευή», άρθρο στον ιστότοπο της εφημερίδας «Ενυπόγραφα», 18 Σεπτεμβρίου 2022. Ανακτήθηκε 30 Μαρτίου 2025. Στη 2η Αγωνιστική ήταν η δική τους σειρά να γευτούν την εντός έδρας ήττα και ειδικότερα από τον Κρόνο Αγίου Δημητρίου με σκορ 41-47.«Πρόγραμμα και Αποτελέσματα Κυπέλλου Ελλάδος Γυναικών Αγωνιστικής Περιόδου 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025.«Κύπελλο Γυναικών: Σπουδαία διπλά πήραν Αθηναϊκός και Κρόνος», άρθρο στον ιστότοπο ErtSports.gr, 22 Σεπτεμβρίου 2022. Ανακτήθηκε 30 Μαρτίου 2025.«Κύπελλο γυναικών: Τα αποτελέσματα της 2ης αγωνιστικής της Α φάσης», άρθρο στον ιστότοπο KingSport.gr, 21 Σεπτεμβρίου 2022. Ανακτήθηκε 30 Μαρτίου 2025. Το Πρωτάθλημα της Α2 Εθνικής Κατηγορίας διοργανώθηκε το έτος 2022-23 εκ νέου με τέσσερις Ομίλους, ωστόσο για πρώτη φορά η προκήρυξη προέβλεπε στην Κατηγορία διεξαγωγή Play-offs και Play-outs. Ο Όμιλος που φιλοξένησε τα Μελίσσια αποτελούταν από οκτώ ομάδες. Στο πλαίσιο αυτό συγκέντρωσαν 9 νίκες και 5 ήττες, τερματίζοντας στην 4η θέση, χωρίς να παρατηρηθεί ισοβαθμία.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (2ος Όμιλος) 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025.«H αυλαία της κανονικής περιόδου της Α2 Γυναικών», άρθρο στον ιστότοπο AgapoToBasket.gr, 5 Μαρτίου 2023. Ανακτήθηκε 30 Μαρτίου 2025. Στη διαδικασία των Play-offs διασταυρώθηκε με τον πρωτοπόρο του Ομίλου, Κρόνο Αγίου Δημητρίου, απέναντι στον οποίο κατάφερε κάτι αξιοσημείωτο. Ο Κρόνος μετέφερε δύο νικηφόρα αποτελέσματα από την Κανονική Περίοδο (47-61 στα Μελίσσια, 63-62 στον Άγιο Δημήτριο), είχε προφανώς το πλεονέκτημα έδρας και χρειαζόταν μία νίκη ακόμη για να προκριθεί στην επόμενη φάση. Στον πρώτο μεταξύ τους αγώνα τα Μελίσσια νίκησαν εκτός έδρας 61-63 κάνοντας το 2-1 στη σειρά.«Α2 Γυναικών, Play Offs - Παραμένουν ζωντανά τα Μελίσσια», άρθρο στον ιστότοπο SuperBasket.gr, 12 Μαρτίου 2023. Ανακτήθηκε 30 Μαρτίου 2025.«Α2 μπάσκετ Γυναικών: Τα Μελίσσια έμειναν «ζωντανά» στο κυνήγι της ανόδου – Δεν τα κατάφερε η Αγία Παρασκευή», άρθρο στον ιστότοπο της εφημερίδας «Ενυπόγραφα», 12 Μαρτίου 2023. Ανακτήθηκε 30 Μαρτίου 2025. Στο επόμενο παιχνίδι ισοφάρισαν τη σειρά με εντός έδρας νίκη, με το τελικό σκορ να διαμορφώνεται σε 60-46.«A2 Γυναικών: Αποτελέσματα Play Offs και Play Out», άρθρο στον ιστότοπο NorthBasket.gr, 19 Μαρτίου 2023. Ανακτήθηκε 30 Μαρτίου 2025.«Α2 Γυναικών – Play off: Τα Μελίσσια έκαναν το 2-2 απέναντι στον Κρόνο και… λύνουν τις διαφορές τους στον Άγιο Δημήτριο», άρθρο στον ιστότοπο της εφημερίδας «Ενυπόγραφα», 19 Μαρτίου 2023. Ανακτήθηκε 30 Μαρτίου 2025. Στο τελευταίο και καθοριστικό παιχνίδι, τα Μελίσσια έκαναν την υπέρβαση νικώντας τρίτη συνεχόμενη χρονιά τη θεωρητικά καλύτερη ομάδα του Κρόνου με σκορ 79-84, περνώντας σε βάρος του στην επόμενη Φάση.«Κρόνος Αγίου Δημητρίου - Μελίσσια 79-84: Αδιανόητη ματσάρα στην Α2 Γυναικών», άρθρο στον ιστότοπο Gazzetta.gr, 23 Μαρτίου 2023. Ανακτήθηκε 30 Μαρτίου 2025.«Α2 μπάσκετ Γυναικών: Νίκη θρίλερ για τα Μελίσσια επί του Κρόνου Αγ. Δημητρίου και… πάσα για την επόμενη φάση των play off», άρθρο στον ιστότοπο της εφημερίδας «Ενυπόγραφα», 26 Μαρτίου 2023. Ανακτήθηκε 30 Μαρτίου 2025. Εκεί διασταυρώθηκε με ομάδα του 1ου Ομίλου, τον Αμύντα, αναζητώντας στα πλαίσια της σειράς δύο νίκες. Τα Μελίσσια δεν κατάφεραν να ξεπεράσουν το νέο αυτό εμπόδιο γνωρίζοντας δύο ήττες στη σειρά: μία με 69-73 στα Μελίσσια και μία με 78-64 στον Υμηττό. Συνεπώς η πορεία τους ολοκληρώθηκε στο σημείο αυτό.«Α2 Γυναικών, Play Off – Προβάδισμα πρόκρισης για Αμύντα, 73-69 μέσα στα Μελίσσια», άρθρο στον ιστότοπο SuperBasket.gr, 29 Μαρτίου 2023. Ανακτήθηκε 30 Μαρτίου 2025.«Α2 γυναικών: «Μπρέικ» και 1-0 ο Αμύντας με Μελίσσια - Ο Ιωνικός ΝΦ άνοιξε το σκορ με Αθηναϊκό», άρθρο στον ιστότοπο της εφημερίδας «Φως», 29 Μαρτίου 2023. Ανακτήθηκε 30 Μαρτίου 2025.«Α2 μπάσκετ Γυναικών – play off: Δεν κατάφεραν τα Μελίσσια να μπουν στον τελικό ανόδου στην Α1», άρθρο στον ιστότοπο της εφημερίδας «Ενυπόγραφα», 2 Απριλίου 2023. Ανακτήθηκε 30 Μαρτίου 2025.«Α2 Γυναικών, Play Off – Προκρίθηκε και περιμένει ο Αμύντας», άρθρο στον ιστότοπο SuperBasket.gr, 2 Απριλίου 2023. Ανακτήθηκε 30 Μαρτίου 2025.

Εν όψει της επόμενης περιόδου, ο Παντελής Καλογερόπουλος πλαισιώθηκε από τους βοηθούς Κωνσταντίνο Φωτίου, Χρήστο Καλογερόπουλο και Έκτορα Κωνσταντινίδη. Αξιοσημείωτο χαρακτηριστικό της χρονιάς αυτής ήταν η ανθεκτικότητα που επέδειξε το σωματείο στο θεσμό του Κυπέλλου. Στην Α' Φάση απέκλεισε διαδοχικά την Α.Ε.Κ. Περιστερίου Δ.Π. (εκτός έδρας με σκορ 52-57) «Κύπελλο Γυναικών: Τα αποτελέσματα της 1ης αγωνιστικής της Α' φάσης», άρθρο στον ιστότοπο eBasket.gr, 21 Σεπτεμβρίου 2023. Ανακτήθηκε 30 Μαρτίου 2025.«Κύπελλο γυναικών μπάσκετ: Τα αποτελέσματα της πρώτης φάσης», άρθρο στον ιστότοπο KingSport.gr, 21 Σεπτεμβρίου 2023. Ανακτήθηκε 30 Μαρτίου 2025. και τη Δάφνη Αγίου Δημητρίου (εντός έδρας με σκορ 76-74).«Πρόκριση θρίλερ για τα Μελίσσια», άρθρο στον ιστότοπο WBasket.gr, 23 Σεπτεμβρίου 2023. Ανακτήθηκε 30 Μαρτίου 2025.«Κύπελλο Ελλάδας γυναικών: Προκρίθηκαν τα Μελίσσια», άρθρο στον ιστότοπο της εφημερίδας «Φως», 23 Σεπτεμβρίου 2023. Ανακτήθηκε 30 Μαρτίου 2025. Στη «Φάση των 16» υποχρέωσε σε ήττα και την ομάδα του Πανσερραϊκού, η οποία υπέκυψε μακριά από την έδρα της με σκορ 60-54.«Έκλεισαν εισιτήρια για τους «8» Παναθηναϊκός και Μελίσσια», άρθρο στον ιστότοπο WBasket.gr, 1 Οκτωβρίου 2023. Ανακτήθηκε 30 Μαρτίου 2025.«Κύπελλο γυναικών μπάσκετ: Εύκολα τα φαβορί στην επόμενη φάση», άρθρο στον ιστότοπο KingSport.gr, 2 Οκτωβρίου 2023. Ανακτήθηκε 30 Μαρτίου 2025. Τέλος, ήταν στη «Φάση των 8» που η πορεία των Μελισσίων ανακόπηκε από τον Π.Α.Σ. Γιάννινα. Ο τελευταίος υπήρξε κυριαρχικός, παρόλο που αγωνιζόταν εκτός έδρας, με το τελικό σκορ να διαμορφώνεται σε 55-86.«Κύπελλο Γυναικών: Για δεύτερη χρονιά στα ημιτελικά ο ΠΑΣ Γιάννινα», άρθρο στον ιστότοπο του ΣΠΟΡ FM, 10 Δεκεμβρίου 2023. Ανακτήθηκε 30 Μαρτίου 2025.«Πρόγραμμα και Αποτελέσματα Κυπέλλου Ελλάδος Γυναικών Αγωνιστικής Περιόδου 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025. Σε ό,τι αφορά το Πρωτάθλημα της χρονιάς 2023-24, επανήλθαν οι δύο Όμιλοι, με εκείνον που αφορούσε τις Ομάδες της νότιας Ελλάδας να φιλοξενεί 14 συλλόγους. Στο ανταγωνιστικό αυτό πλαίσιο τα Μελίσσια ολοκλήρωσαν τις αγωνιστικές τους υποχρεώσεις στην 9η θέση του τελικού βαθμολογικού πίνακα της Κανονικής Περιόδου, με απολογισμό 12 νίκες και 14 ήττες. Η θέση αυτή δεν οδηγούσε ούτε στα Play-offs, ούτε στα Play-outs, συνεπώς ήταν και οριστική για την περίοδο αυτή.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (1ος Όμιλος) 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025.«Α2 Γυναικών: 26η Αγωνιστική (28/4) – Αποτελέσματα», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 28 Απριλίου 2024. Ανακτήθηκε 30 Μαρτίου 2025.«Α2 Γυναικών (26η αγ.): Δάφνη Αγίου Δημητρίου και Ανόρθωση Βόλου έκλεισαν τις τετράδες των Playoffs», άρθρο στον ιστότοπο Basketa.gr, 29 Απριλίου 2024. Ανακτήθηκε 30 Μαρτίου 2025.

Κατά την αγωνιστική περίοδο, 2024-25, ο Κ.Α.Ο. Μελισσίων έλαβε μέρος στο Πρωτάθλημα της Α2 Εθνικής Κατηγορίας Γυναικών, που διοργανώνει η Ελληνική Ομοσπονδία Καλαθοσφαίρισης. Ειδικότερα τοποθετήθηκε στον Όμιλο Νότου, τον οποίο συγκρότησαν 16 στον αριθμό σύλλογοι, χωρισμένοι σε δύο υπο-ομίλους.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 29 Μαρτίου 2025.

Την ίδια χρονιά το σωματείο δήλωσε συμμετοχή και στο Κύπελλο Ελλάδος. Στην πρεμιέρα υποδέχτηκε στα Μελίσσια την ομάδα της Νέας Ιωνίας χωρίς, ωστόσο, να καταφέρει να αποφύγει τον αποκλεισμό. Το τελικό σκορ διαμορφώθηκε υπέρ των φιλοξενουμένων σε 41-78.«Πρόγραμμα και Αποτελέσματα Κυπέλλου Ελλάδος Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 27 Μαρτίου 2025.«Περίπατος για τη Νέα Ιωνία και πρόκριση στην επόμενη φάση», άρθρο στον ιστότοπο WBasket.gr, 14 Σεπτεμβρίου 2024. Ανακτήθηκε 29 Μαρτίου 2025.«Κύπελλο Μπάσκετ Γυναικών: Τα αποτελέσματα της 1ης Αγωνιστικής της Α' Φάσης», άρθρο στον ιστότοπο KingSports.gr, 14 Σεπτεμβρίου 2024. Ανακτήθηκε 29 Μαρτίου 2025.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο2012-13 2Α2 Εθνική 4 - 10-8 - - ?  2η - Α' Φάσης 1-  -  -2013-14 2Α2 Εθνική 4 - 17-5 - - ?  1η - Α' Φάσης 1-  -  -2014-15 2Α2 Εθνική 3 Κατάταξης 17-5 1-0 - ?  Φάση των 8 4-  -  -2015-16 2Α2 Εθνική 8 - 10-10 - - Άννυ Κοιλιαρίδη  2η - Α' Φάσης 2-  -  -2016-17 2Α2 Εθνική 6 - 11-9 - - Άννυ Κοιλιαρίδη  2η - Α' Φάσης 2-  -  -2017-18 2Α2 Εθνική 6 - 12-10 - - Άννα Χιώτη 1η - Α' Φάσης 1-  -  -2018-19 2Α2 Εθνική 3 - 17-5 - - Χριστίνα Ναυροζίδου 2η - Α' Φάσης 2-  -  -2019-20 1Α1 Εθνική 12 - Διεκόπη - - Κριστίνα-Μόργκαν Κινγκ Φάση των 16 1-  -  -2020-21 2Α2 Εθνική - - Διεκόπη - - - - --  -  -2021-22 2Α2 Εθνική 4 - 13-7 - - ? 1η - Α' Φάσης 1-  -  -2022-23 2Α2 Εθνική 4 Play-offs 9-5 2-3 - ? 2η - Α' Φάσης 2-  -  -2023-24 2Α2 Εθνική 9 - 12-14 - - ? Φάση των 8 4-  -  -2024-25 2Α2 Εθνική 9 - 19-9 - - ? 1η - Α' Φάσης 1-  -  -

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Ειρήνη Αθανασίου  Ματίνα Αστραντίνη  Χρυσαυγή Βαγδατλή  Σταυριανή Βιντσιλαίου  Ζέφη Γιαμπάνη  Δήμητρα Γιαννακοπούλου  Χρύσα Δούρου  Πόπη Ζακυνθινού  Ντίνα Καβαλλάρη  Δήμητρα Καμπουράκη  Μαρία Καπερώνη  Κέλλυ Καραβέλη  Βίκυ Καραμπάτσα  Ελένη Κεμαβόρ  Άννυ Κοιλιαρίδη   Αλεξάνδρα Κοτσιάφτη  Ίριδα Κωνσταντινίδου  Δήμητρα Μοίρα  Χριστίνα ΝαυροζίδουΕθνΟνοματεπώνυμο  Στεφανία Πατέρα  Κλειώ Πολύζου  Φάννυ Ροΐδου  Όλγα Σκαρογιάννη  Ραφαέλα Σουλτάνη  Στέλλα Σολωμού  Εύη Τζουγκράκη  Άννα Χιώτη  Σταύρια Κόνιαλη  Τατιάνα Ζότοβα  Κριστίνα-Μόργκαν Κινγκ  Μάραν-Ρενέ Τζόνσον  Σομάρι Χάρις

+ΠροπονητέςΕθνΟνοματεπώνυμοΘητεία  Γιάννης Κουκής Ιουν 2011 - Νοε 2011  Ελένη Μίχα Νοε 2011 - Μαι 2013  Γιάννης Κουκής Ιουν 2013 - Μαι 2016  Μαργαρίτα Μάλαμα  Ιουν 2016 - Μαι 2020  Παντελής Καλογερόπουλος  Ιουν 2020 - σήμερα
<div style="clear: both">

 Τμήμα Νέων Γυναικών (U23) 
Την αγωνιστική περίοδο 2022-23 ο σύλλογος των Μελισσίων δημιούργησε δεύτερη γυναικεία ομάδα, με προπονητή τον Παντελή Καλογερόπουλο, απευθυνόμενη σε αθλήτριες κάτω των 23 ετών. Με αυτή δήλωσε συμμετοχή στο τοπικό Πρωτάθλημα της Γ' Κατηγορίας Γυναικών που διοργανώνει η Ε.Σ.Κ. Αττικής. Τη χρονιά αυτή όλες οι συμμετέχουσες ομάδες, 14 στο σύνολο, συγκρότησαν κοινό Όμιλο. Στο πλαίσιο αυτό τα Μελίσσια ολοκλήρωσαν τις αγωνιστικές τους υποχρεώσεις αήττητα σε 26 αγωνιστικές. Η κατάκτηση της κορυφής στον τελικό βαθμολογικό πίνακα σήμαινε εκτός από τον τίτλο του Πρωταθλητή και την απευθείας άνοδο στη Β' Κατηγορία.«Βαθμολογία, Πρόγραμμα και Αποτελέσματα Κανονικής Περιόδου Γ' Κατηγορίας Γυναικών Αττικής 2022-2023», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 30 Μαρτίου 2025. Αξίζει να αναφερθεί πως την ίδια χρονιά τα Μελίσσια συμμετείχαν και σε έναν αγώνα για τη «Φάση των 16» του Κυπέλλου Γυναικών Αττικής, στον οποίο γνώρισαν οριακά την ήττα από τον Περισσό με σκορ 45-44. 

Την επόμενη χρονιά, 2023-24, στο Πρωτάθλημα της Β' Κατηγορίας Αττικής έλαβαν μέρος 12 σύλλογοι, που συγκρότησαν κοινό Όμιλο. Η σαρωτική πορεία των Μελισσίων συνεχίστηκε απερίσπαστη με την ιστορία να επαναλαμβάνεται: τερμάτισε ξανά στην κορυφή του βαθμολογικού πίνακα, με απολογισμό 20 νίκες και 2 ήττες. Ο τίτλος του Πρωταθλητή της χρονιάς συνοδευόταν κι από ένα εισιτήριο απευθείας ανόδου στην Α' Κατηγορία.«Βαθμολογία, Πρόγραμμα και Αποτελέσματα Κανονικής Περιόδου Β' Κατηγορίας Γυναικών Αττικής 2023-2024», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 30 Μαρτίου 2025. Η χρονιά αυτή ήταν, εντούτοις, διπλά επιτυχημένη για την ομάδα, που επίσης συμμετείχε στο Κύπελλο Γυναικών Αττικής. Στην Α' Φάση σημείωσε δύο διαδοχικές εκτός έδρας νίκες: η πρώτη ήταν απέναντι στο Ρουφ '80 με σκορ 20-85, ενώ η δεύτερη εναντίον της Λυκόβρυσης με σκορ 34-66. Στη «Φάση των 16» τα Μελίσσια U23 υποδέχτηκαν στην έδρα τους την ομάδα της Νέας Ιωνίας, επικρατώντας εύκολα με σκορ 77-41. Στη «Φάση των 8» ήταν η σειρά της Νέας Κηφισιάς να υποκύψει, με το τελικό σκορ να παγιώνεται σε 58-46. Η ομάδα αποτέλεσε και τον οικοδεσπότη του Final-4 που διοργανώθηκε στο Κλειστό «Παναγιώτης Τριανταφύλλου» το διήμερο 16 και 17 Μαρτίου 2024. Στον Ημιτελικό τα Μελίσσια υποχρέωσαν σε ήττα τον Προμηθέα Χαλανδρίου με σκορ 56-41. Στο Μεγάλο Τελικό κατέκτησαν εν τέλει το τρόπαιο, έχοντας νικήσει τον τελευταίο αντίπαλο, τον Άρη Χολαργού με σκορ 46-55. MVP του αγώνα αναδείχθηκε η αθλητρια των Μελισσίων, Ίριδα Κωνσταντινίδου. Αυτό ήταν και το δεύτερο ιστορικά Κύπελλο Αττικής στην ιστορία του συλλόγου.«Κύπελλο ΕΣΚΑ Γυναικών “Νίκος Βαρελάς”: Ο ΚΑΟ Μελισσίων U23 κατέκτησε τον τίτλο», άρθρο στον ιστότοπο AllStarBasket.gr, 18 Μαρτίου 2024. Ανακτήθηκε 30 Μαρτίου 2025.«Κύπελλο ΕΣΚΑ γυναικών, Άρης Χολαργού - Μελίσσια (U23) 46-55: Οι πορτοκαλί έγραψαν ιστορία κάνοντας νταμπλ», άρθρο στον ιστότοπο SuperBasket.gr, 18 Μαρτίου 2024. Ανακτήθηκε 30 Μαρτίου 2025.

 Παραπομπές 

 Εξωτερικοί σύνδεσμοι 

 Κ.Α.Ο. Μελισσίων, επίσημος ιστότοπος.



 Κ.Α.Ο. Μελισσίων, επίσημος λογαριασμός στο YouTube.
 Νέο Κλειστό Μελισσίων, πληροφορίες στον ιστότοπο Gipeda.gr.

Κατηγορία:Κ.Α.Ο. Μελισσίων
Κατηγορία:Αθλητικοί σύλλογοι Αθήνας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Πεντελικοί σύλλογοι
Κατηγορία:Ιδρύσεις αθλητικών συλλόγων το 2011
Κατηγορία:Ιδρύσεις ομάδων καλαθοσφαίρισης το 2011